**Protokoll for sentralstyremøte 02/22**

**13.—15. mai Soprveisgata 10, Oslo**

**Til stades:** Leiar: Silje Solvang

Nestleiar: Ingvild Bye

3. Styremedlem: Tina Sleire Sandvik

4. Styremedlem: Nora Sulejmani

5. Styremedlem: Katrin Kvæl Hasselberg

1. Vara: William Skauen

2. Vara: Henning Knudsen

Frå Tryggleiksgruppa – deltok på SAK 034/22:

Koordinator – Eivind Knudsen

Jørgen Støttum

Tonje M. Tørnby

Arild Rødland

Melissa Amundsen Schulte

**Tidspunkt for møtet:**

Fredag: 18.10-20.15

Laurdag: 10.15-17.30

Søndag: 10.25-13.00

Innholdsfortegnelse

[SAK 029/22 Godkjenning av innkalling og saksliste 3](#_Toc109139642)

[SAK 030/22 Orienteringar 3](#_Toc109139643)

[a) Interessepolitisk utvalshelg 3](#_Toc109139644)

[b) Samarbeidet med Munch-museet 3](#_Toc109139645)

[c) Barne- og ungdomstinget 3](#_Toc109139646)

[d) Universelt utforma læremidlar 3](#_Toc109139647)

[e) Kvartalsmøte med NBF 4](#_Toc109139648)

[f) Nasjonalt senter for sansetap og psykisk helse 4](#_Toc109139649)

[g) Foreldreutvalet 4](#_Toc109139650)

[h) Norges Blindeforbunds landsstyremøte 4](#_Toc109139651)

[SAK 031/22 Økonomi 4](#_Toc109139652)

[SAK 032/22 Målplan 2020-2022 4](#_Toc109139653)

[SAK 033/22 Målplan 2022-2024 4](#_Toc109139654)

[SAK 034/22 Tryggleiksgruppa 5](#_Toc109139655)

[a) Retningslinjer for bruk av personleg ledsagar 5](#_Toc109139656)

[b) Når nokon har bar behov for personleg ledsagar, men ikkje har med 5](#_Toc109139657)

[c) Oversikt over kven frå Tryggleiksgruppa som deltek på sentrale og regionale arrangement 5](#_Toc109139658)

[d) Medlemsundersøking om Tryggleiksgruppa 5](#_Toc109139659)

[e) Romfordeling 6](#_Toc109139660)

[f) Varslingsutvalet og varslingsplakaten 6](#_Toc109139661)

[g) Gjennomgang av dokument 6](#_Toc109139662)

[SAK 035/22 Betaling av Tryggleiksgruppehonorar og reisekostnader 6](#_Toc109139663)

[SAK 036/22 Regionane rundt 7](#_Toc109139664)

[a) Region Aust 7](#_Toc109139665)

[b) Region HedOpp 7](#_Toc109139666)

[c) Region Midt 7](#_Toc109139667)

[d) Region Nord 7](#_Toc109139668)

[e) Region Sør 7](#_Toc109139669)

[f) Region Vest 7](#_Toc109139670)

[SAK 037/22 Kontoret rundt 8](#_Toc109139671)

[SAK 038/22 Annsetting 8](#_Toc109139672)

[SAK 039/22 Budsjett 2023 8](#_Toc109139673)

[SAK 040/22 Eksterne prosjekt 8](#_Toc109139674)

[SAK 041/22 Rekruttering på Blindeforbundet sine sommarleirar 8](#_Toc109139675)

[SAK 042/22 Stand i Tøyen-parken 9](#_Toc109139676)

[SAK 043/22 Grafisk profil 9](#_Toc109139677)

[sAK 044/22 Kommunikasjon 9](#_Toc109139678)

[SAK 045/22 Interessepolitisk arbeid 9](#_Toc109139679)

[SAK 046/22 Internasjonalt arbeid 9](#_Toc109139680)

[SAK 047/22 Tillitsvaldkonferansen 10](#_Toc109139681)

[SAK 048/22 Dansekurs 10](#_Toc109139682)

[SAK 049/22 Landsmøte 2022 10](#_Toc109139683)

[SAK 050/22 Goalballturnering 11](#_Toc109139684)

[SAK 051/22 NBfU-konferansen 11](#_Toc109139685)

[SAK 052/22 Skulering av økonomiansvarleg i regionane 11](#_Toc109139686)

[SAK 053/22 Discord 11](#_Toc109139687)

[SAK 054/22 Universell utforming på Sandvika Storsenter 12](#_Toc109139688)

[SAK 055/22 Prosjekt med EBU 12](#_Toc109139689)

[SAK 056/22 Neste sentralstyremøte 12](#_Toc109139690)

# SAK 029/22 Godkjenning av innkalling og saksliste

**Vedtak:** Innkalling og saksliste er godkjend.

# SAK 030/22 Orienteringar

## Interessepolitisk utvalshelg

Interessepolitisk utval hadde utvalshelg 25.-27. mars. Dette var ei skuleringshelg for utvalet der det var mykje fokus på Menyprosjektet. Andre tema som blei tatt opp til diskusjon var likestilt familieliv og universell utforming. Utvalet blei blant anna skulert i universell utforming og IKT av Kristin Kjæret frå Blindeforbundet si interessepolitiske avdeling. Dei fekk skrive fleire lesarinnlegg med ulike tema.

## Samarbeidet med Munch-museet

Nora orienterar frå samarbeidet med Munch-museet. Prosjektgruppa er i god gang med å halde møter med kunstnaren, og skal halde workshops 20.-22. mai på museet for å utveksle idear. Utstillinga har opning 1. oktober. Nora skal og delta i ein panelsamtale saman med prosjektleiar om universell utforming på museet.

## Barne- og ungdomstinget

William og Tina orineterar frå Barne- og Ungdomstinget til LNU som blei halde 28. april i Oslo.

## Universelt utforma læremidlar

Silje orienterar om arbeidet med universelt utforma læremiddel og vegen vidare.

## Kvartalsmøte med NBF

Silje og Ingvild informerer frå kvartalsmøte med NBF der dei blant anna orienterte kvarandre om interessepolitiske sakar. NBfU blir anbefalt å tenkje over kva sakar vi vil ha inn i deira prinsipprogram og handlingsplan den neste perioden.

## Nasjonalt senter for sansetap og psykisk helse

Silje orienterar om at Nasjonalt senter for sansetap og psykisk helse (nbsph), ønskjer eit samarbeid med NBfU for å nå ut til fleire synshemma. Silje, Nora og Tina deltek på eit møte med nbsph for å snakke om kva som skal skje vidare.

## Foreldreutvalet

Katrin orienterar frå arbeidet til Foreldreutvalet. Dei skal danne eit ungdomspanel som skal snakke om psykisk helse og universell utforming av opplæringsmaterial. Det skal finne stad på Hurdal syn- og meistringssenter ut på hausten. Blant anna Statped og nbsph skal inviterast. Sentralstyret ser på ulike forslag til panelet som Katrin kan ta med seg til Foreldreutvalet.

## Norges Blindeforbunds landsstyremøte

William orienterar frå Landsstyre 1.-3. april. Det var ei hyggeleg helg med ulike tema, han heldt innlegg for NBfU og fekk spørjemål frå mengda. På kvelden var det quiz.

**Vedtak:** Silje Solvang, Nora Sulejmani og Tina Sleire Sandvik deltek på møte med Nasjonalt senter for sansetap og psykisk helse. Sakane blir teke til orientering.

# SAK 031/22 Økonomi

Økonomiansvarleg Ingvild redegjer for den økonomiske situasjonen fram til og med april.

**Vedtak:** Saka blir teke til orientering.

# SAK 032/22 Målplan 2020-2022

Styret går gjennom målpllan for 2020-2022 og ser på kva vi har fått til i perioden innan kvart punkt.

**Vedtak:** Saka blir teke til orientering.

# SAK 033/22 Målplan 2022-2024

Silje legg fram utkast for målplan 2022-2024 som styret jobbar ut i frå.

**Vedtak:** Forslag til målplan 2022-2024 sendast til Landsmøte.

# SAK 034/22 Tryggleiksgruppa

Sentralstyret og Tryggleiksgruppa har fellesmøte.

## Retningslinjer for bruk av personleg ledsagar

Silje redegjer for dagens praksis og vedtak frå tidlegare landsmøte. Sentralstyret meiner behovet eit medlem har for personleg ledsagar er ei subjektiv vurdering, og at ho ikkje bør prøvast av sentralstyret. Det blir diskutert om det skal stillast krav til personleg ledsagar, om dei skal delta i aktivitetane som deltakarane, og om det eventuelt skal sendast inn til landsmøte. Sentralstyret skal sjå vidare på dette.

**Vedtak:** Sentralstyret skal sjå nærmare på ordninga rundt personleg ledagarar.

## Når nokon har behov for personleg ledsagar, men ikkje har med

Ei bekymring rundt medlem som kanskje treng personleg ledsager, men møtar utan, blir lufta. Styret og Tryggleiksgruppa snakkar rundt kva ein kan gjere i ein slik situasjon. Det er viktig at alle får prøve å delta sjølvstendig på arrangement, men dersom ein ser etter to-tre arrangement at det er eit større behov utover ein arm og halde i, kan ein ha ein dialog med deltakaren. Det er viktig at dei får eige eiga sak. Ved regionale arrangement, ligg ansvaret hos regionsstyret, og Sentralstyret ved sentrale arrangement.

**Vedtak:** Saka blir teke til etterretning.

## Oversikt over kven frå Tryggleiksgruppa som deltek på sentrale og regionale arrangement

Styret ønskjer ei oversikt frå Tryggleiksgruppa over kven frå Tryggleiksgruppa som deltek på dei ulike arrangementa. Eivind skal vidaresende referat frå Tryggleiksgruppa sitt møte og sende oversikt. Han redegjer for kvar vi skal henvende oss med tanke på deltaking på arrangement. Tidlegare har regionane teke kontakt med regionskontakten sin direkte, men no skal det sendast e-post til Tryggleiksgruppemailen. Styret blir oppfordra til å minne regionane på å ta kontakt i god tid før arrangement.

**Vedtak:**  Eivind Knudsen vidaresender møtereferat og oversikt over kven frå Tryggleiksgruppa som deltek på dei ulike arrangementa. Kontakt med Tryggleiksgruppa skjer som nemnt ovanfor.

## Medlemsundersøking om Tryggleiksgruppa

Styret luftar tanken om ei undersøking blant medlemmane. Tryggleiksgruppa synast det er ein god ide å få tilbakemeldingar frå medlemmane. Det blir snakka rundt kva type spørjemål som skal vere med i undersøkinga. Sentralstyret lagar denne.

**Vedtak:** Sentralstyret skal lage ei medlemsundersøking om Tryggleiksgruppa.

## Romfordeling

Silje orienterar om vedtak frå tidlegare sentralstyremøte om praksis rundt romfordeling. Tryggleiksgruppa ytar ønskje om å få tilsendt romfordeling før den sendast ut. Styret er einig i at det er lurt, då Tryggleiksgruppe kan ha bakgrunnsinformasjon om kven som passar/ikkje passar saman og ønskjer/ikkje ønskjer å dele rom. Sentralstyret oppfordra derfor regionane til å sende utkast av romliste før arrangement til representanten for regionen frå Tryggleiksgruppa.

**Vedtak:** Saka blir teke til orientering. Tryggleiksgruppa skal motta romfordeling før den sendast ut under arrangementa.

## Varslingsutvalet og varslingsplakaten

Tryggleiksgruppa ønskjer eit meir tydleg mandat for varslingsutvalet, og tydelege linjer mellom varslingsutval og Tryggleiksgruppa i varslingsplakaten. Dei ventar derfor med å utnemne kandidatar til utvalet. Sentralstyret skal arbeide med dette.

**Vedtak:** Sentralstyret skal sjå nærmare på mandatet til Varslingsutvalet.

## Gjennomgang av dokument

Tryggleiksgruppa foreslår å samle organisasjonen sine dokument, for å få betre oversikt, då det er blitt ganske mange dokument å forhalde seg til. Styret sett ned ei arbeidsgruppe beståande av Henning, William, Katrin og Silje, som skal sjå på dette.

**Vedtak:** Ei arbeidsgruppe, beståande av Henning Knudsen, Silje Solvang, William Skauen og Katrin Kvæl Hasselberg, skal arbeide med å samle organisasjonen sine dokument.

# SAK 035/22 Betaling av Tryggleiksgruppehonorar og reisekostnadar

Styret ser på kven det er som skal betale Tryggleiksgruppehonoraret og reisekostnadar for dei under regionale arrangement, då praksisen for dette er blitt uklar. Det blir foreslått at regionane skal betale dette sjølv. Tryggleiksgruppemedlem går som ledsagar og ville hatt reisekostnadar uansett. Regionane er og blitt flinke på å søkje eksterne midlar, der midlane blir dekka. Henning meiner sentralstyret skal dekkje Tryggleiksgruppehonoraret utover dei andre fellesutgiftene. Regionane er pålagd å ha Tryggleiksgruppa på arrangement med overnatting, og blir dermed pålagd ein ekstra kostnad gjennom Tryggleiksgruppehonoraret.

Det blir votering.

For at regionane dekkjer alle kostnadar rundt Tryggleiksgruppa sjølv: Silje Solvang, Nora Sulejmani, Tina Sleire Sandvik

For at regionane betalar reisekostnadar, men at Sentralstyret dekkjer Tryggleiksgruppehonoraret: Ingvild Bye, Katrin Kvæl Hasselberg

**Vedtak:** Regionane skal dekkje alle Tryggleiksgruppe kostnadar sjølv under arrangement.

# SAK 036/22 Regionane rundt

## Region Aust

Henning orienterar. Regionen hadde årsmøtet sitt i Halden 11.-13. mars. Det var ei koseleg helg med bowling og bading. Tina deltok som representant frå Sentralstyret. Vidare planlegg dei Lisebergtur 3.-6. juni saman med region Sør og Vest, sommartur til Geilo og julebord til vintaren. Regionen har og send inn fleire søknadar til ulike instansar om eksterne midlar til ulike arrangement.

## Region HedOpp

Katrin orienterar frå regionen sin aktivitet. Dei heldt årsmøte på zoom, då det ikkje var nokon påmelde til det fysiske. Katrin deltok som representant for Sentralstyret. Styret tenkjer på å søkje midlar til ein hausttur til ein matfestival.

## Region Midt

Region Midt hadde årsmøtet sitt i Molde den 25.-27. mars. Henning deltok som representant frå sentralstyret. Det var bowling og dei fekk prøvd punkskriftmenyane til Egon. Dei har og fått innvilga eksterne midlar til ulike arrangement, og samarbeidar med Nyborg IL om Goalball. Dei planlegg og å gjennomføre eit matkurs i 2023.

## Region Nord

Regionen hadde årsmøte 1.-3. april på Evenes. Det var showdownturnering og tur i snøstormen. Ingvild deltok som representant frå Sentralstyret. Blindmila er avlyst på grunn av manglande overnatting. Vidare planlegg dei hausttur og julebord. Sida fjorårets julebord blei avlyst grunna pandemien, prøver dei på nytt med same arrangementet.

## Region Sør

Silje orienterar om nytt styre. Dei sett pris på å bli invitert til andre regionar, og gler seg til Lisebergtur med region Aust og Vest.

## Region Vest

Tina orienterar frå regionen sitt arbeid. Dei hadde årsmøte 1.-3. april i Bergen, der det var 12 stemmeberetiga. Det nye styret har gjennomført første styremøte og planlegg eit dagsarrangement i juni. Det blir eit matlaginskurs i Bergen. Ellers planlegg dei Lisebergtur saman med region Aust og Sør. Dei skal og søkje om støtte til sitt haustkurs hos LNU mangfald og inkludering.

**Vedtak:** Sakane blir teke til orientering.

# SAK 037/22 Kontoret rundt

Silje orienterar om situasjonen på kontoret. Dagleg leiar, Irene Elise Hamborg, er sjukmeld. Organisasjonsrådgjevar, Vilde Adolfsen, hadde siste arbeidsdag 29. april. Styret diskuterer vidare drift av NBfU.

**Vedtak:** Saka blir teke til orientering.

# SAK 038/22 Annsetting

Stillinga som organisasjonsrådgjevar har vore utlyst i to rundar, utan at Arbeidsutvalet fann nokon passande kandidatar Styret diskuterer og einast om å lyse ut stillinga ein tredje gong. Dersom situasjonen er uendra etter sommaren, må styret sjå på situasjonen på nytt.

**Vedtak:** Stillinga som organisasjonsrådgjevar lyast ut på nytt.

# SAK 039/22 Budsjett 2023

Styret går gjennom forslaget til budsjett for 2023.

**Vedtak:** Forslag til budsjett 2023 blir vedteke og leggjast fram for Landmøtet.

# SAK 040/22 Eksterne prosjekt

Før nyttår sende NBfU inn ein søknad til Bufdir om støtte til eit prosjekt om brukarmedverking. Silje orienterar om at søknaden fekk avslag.

**Vedtak:** Saka blir teke til orientering.

# SAK 041/22 Rekruttering på Blindeforbundet sine sommarleirar

Silje orienterar om at NBfU får halde stand på Blindeforbundet sin Ungdomsleir og Ung Uke. Nora og Silje har ansvar for å bestille merge til dette. Silje skal stå på stand. Styret einast om å spørje andre medlem om å delta.

**Vedtak:** Saka blir teke til orientering.

# SAK 042/22 Stand i Tøyen-parken

LNU har invitert alle sine medlemsorganisasjonar til å ha stand i Tøyen-parken 9. juni og til delta på ein frivilligheitsfest. NBfU er påmeld og skal søkje om midlar til telt og anna utstyr hos LNU. Silje, Ingvild og Nora deltek på dette. Medlem utanfor styret skal og spørjast om deltaking.

**Vedtak:** Silje Solvang, Ingvild Bye og Nora Sulejmani deltar på stand og frivilligheitsfest i Tøyen-parken.

# SAK 043/22 Grafisk profil

Nora orienterar om arbeidet rundt grafisk profil så langt. Ho skal vere ferdig til Landsmøte. Det blir foreslått å lage eit budsjett over kva det vil koste, då det truleg vil bli spurt om på landsmøtet.

**Vedtak:** Saka blir teke til orientering.

# sAK 044/22 Kommunikasjon

Kommunikasjonsansvarleg informerer om arbeidet dei siste månadane. Nora arbeidar med eit årshjul for viktige datoar. Det blir foreslått å spørje NBF om dei har eit liknande årshjul som dei vil dele med oss. Det må lagast ny kommunikasjonsplan frå hausten av.

**Vedtak:** Saka blir teke til orientering.

# SAK 045/22 Interessepolitisk arbeid

Silje orienterar frå Interessepolitisk utval sitt arbeid. Dei har hatt fleire møter og i mars hadde dei ei utvalshelg med fokus på menyprosjektet. Dei planlegg ein haldningskampanje, men ventar til kontoret er oppe å gå igjen.

**Vedtak:** Saka blir teke til orientering.

# SAK 046/22 Internasjonalt arbeid

Silje orienterar rundt situasjonen til Utvekslingsprosjektet (Norec-prosjektet). Det foreligg e-post frå Ida-Martine Trollnes i Blindeforbundet si internasjonale avdeling, med forslag til ulike handlingsalternativ for framdrifta av prosjektet, tatt til betraktning situasjonen på NBfU-kontoret. Styret vurderer det som nødvendig å utsette prosjektet til 2023, då verken Sentralstyret eller internasjonalt utval har kapasitet til å følge dette opp utan administrativ bistand.

**Vedtak:** Norec-prosjektet utsetjast til 2023.

# SAK 047/22 Tillitsvaldkonferansen

Arbeidsgruppa orienterar frå tillitsvaldkonferansen 22.-24. april på Fornebu. Det var ei sosial og lærerik helg der rundt 25 tillitsvalde deltok. Det var mange gode bolkar med både eksterne foredragshaldarar og foredrag frå våre eigne medlem. Styret går gjennom evalueringa og noterer seg tilbakemeldingane.

**Vedtak:** Saka blir teke til orientering.

# SAK 048/22 Dansekurs

Silje og Tina orienterar om arbeidet med dansekurset. Det skal haldast i Oslo 20.-22. mai. Det er nesten 30 deltakarar, og det blir både pardans og individuell dans med instruktør. Vi har fått innvilga 75 000 kr frå LNU mangfald og inkludering til dette kurset.

**Vedtak:** Saka blir teke til orientering.

# SAK 049/22 Landsmøte 2022

Henning orienterar frå arbeidet til arbeidsgruppa, som består av han, Ingvild og William. Det er send ut invitasjon til medlemmane, og det er tre påmelde så langt. Andregangsinnkalling til delegatar blir snart send ut. Silje sender invitasjon til Norges Blindeforbund (NBF), Unge Funksjonshemmede (UF), Landsrådet for Norges barne- og ungdomsorganisasjoner (LNU), Dansk Blindesamfunn Ungdom (DBSU) og Unga med synsnedsätting (US) om å delta på Landsmøte. Styret går gjennom forslag til konstituering og andre sakspapir. Sentralstyret kan ikkje sjå at det, slik korona-situasjonen er i dag, er eit behov for at medlemmane kan delta digitalt.

**Vedtak:** Silje Solvang sendar invitasjon til NBF, UF, US, DBSU og LNU om deltaking på Landsmøte. Det blir ikkje digital deltaking på Landsmøte. Saka blir teke til orientering.

# SAK 050/22 Goalballturnering

Tina og Henning orienterar om arbeidet så langt. Vi har fått støtte frå LNU på 118 750 kr til å lage Goalballturning, samt å streame den. Den skal haldast 23.-25. september på Hurdal syn- og mestringssenter saman med deltakarar frå DBSU (Dansk Blindesamfunn Ungdom).

**Vedtak:** Saka blir teke til orientering.

# SAK 051/22 NBfU-konferansen

Styret sett ned arbeidsgruppe som blir beståande av William, Silje og Ingvild. Det blir foreslått å utsette arrangementet til januar for å unngå at det blir arrangert to NBfU-konferansar så nære kvarandre. Styret er einig i dette.

**Vedtak:** NBfU-konferansen er utsett til januar 2023. Arbeidsgruppe består av William Skauen, Silje Solvang og Ingvild Bye.

# SAK 052/22 Skulering av økonomiansvarleg i regionane

Det blir foreslått å arrangere ei digital skulering av dei økonomiansvarlege i regionane sidan det ikkje er nokon til å gje dei opplæring på kontoret for tida. Ingvild og Silje tek ansvar for å arrangere dette i løpet av juni.

**Vedtak:** Det skal arrangerast ei digital skulering for økonomiansvarleg i regionane.

# SAK 053/22 Discord

Eit medlem har informert styret om ein server på Discord for synshemma ungdom. Medlemmet lurar på om det er mogleg å kalle serveren «Norges Blindeforbunds Ungdom». Sentralstyret diskuterer og konkluderer med at sidan vi ikkje har noko kontroll over serveren og kva som skjer der, ønskjer vi ikkje at organisasjonen sitt namn skal knytast opp mot den. Medlemmet blir då spurt om å endre namnet til «Blind Ungdom», «Blinde og svaksynte gamere» eller noko liknande.

Styret vil likevel applaudere det gode initiativet og ønskjer lykke til.

**Vedtak:** Vedkommande bes endre namnet på serveren på Discord.

# SAK 054/22 Universell utforming på Sandvika Storsenter

Sentralstyret mottok ein e-post frå eit av våre medlem med førespurnad om hjelp til å teste tilgjengelegheita av kartet på nettsida og i appen til Sandvika Storsenter. Henning skal sjå nærmare på dette.

**Vedtak:** Henning Knudsen ser nærmare på saka.

# SAK 055/22 Prosjekt med EBU

NBfU har blitt invitert til å delta på eit prosjekt over tre år i Europa. Prosjektet skal sette fokus på å trene unge synshemma. Styret vurderer det som vanskeleg å delta i prosjektet slik situasjonen er på kontoret til NBfU. Derimot blir det foreslått å spørje om seinare deltaking. Silje og Nora svarar på denne e-posten.

**Vedtak:** NBfU deltek ikkje dette prosjektet no.

# SAK 056/22 Neste sentralstyremøte

**Vedtak:** Neste sentralstyemøte blir 8. august klokka 17.00.